আজ মহালয়া, পিতৃপক্ষের অবসানে ঘাটে ঘাটে চলছে তর্পণ

ওয়েবডেস্ক- পিতৃপক্ষের অবসানে আজ মহালয়া (Mahalaya)। কলকাতা থেকে জেলায় জেলায় বিভিন্ন ঘাটে চলছে তর্পণ। পুলিশের কড়া নজরদারি (Strict Security) রয়েছে। বাবুঘাট- (Babughat) বাগবাজার-(Bag Bazar) শোভাবাজার- (SobhaBazar) নিমতলা (Nim Tala) সহ একাধিকঘাটে মহালয়ার পুণ্য লগ্নে পিতৃতর্পণ চলছে ভোর থেকেই। যেকোনও ধরনের অপ্রীতিকর ঘটনা এড়াতে রয়েছে বাড়তি ফোর্স। গঙ্গাবঙ্গে টহল দিচ্ছে রিভার ট্রাফিক পুলিশ ও বিপর্যয় মোকাবিলা দল। অপরদিকে হাওড়ার চাঁদমারি ঘাটেও বহু মানুষের ভিড়। ভোর থেকেই শুরু হয়েছে তর্পণ।

এই দিন অতি সতর্ক রয়েছে পুলিশ। নদীপথে নজরদারিতে একাধিক স্পিডবোট ও লঞ্চ ব্যবহার করা হচ্ছে। বিপদমুক্ত স্থানে প্রবেশ এড়াতে সতর্কবার্তা ও মাইকিংয়ের ব্যবস্থা করা হয়েছে। জরুরি অবস্থার জন্য ঘাটগুলিতে প্রয়োজনীয় পরিকাঠামোর ব্যবস্থা রাখা হয়েছে।

মহালয়া উপলক্ষে ও গঙ্গার ঘাটে জনসমাগমের দরুণ রবিবার ভোর চারটে থেকে বিকেল চারটে পর্যন্ত গঙ্গার ঘাট সংলগ্ন এলাকায় পণ্যবাহী যান চলাচলের নিষেধাজ্ঞা জারি করেছে কলকাতা পুলিশ। আউট ট্রাম ঘাট রোড, কিংস ওয়ে, স্ট্যান্ট ব্যাংক রোড, নিমতলা ঘাট স্ট্রিট সহ বাগবাজার, শোভাবাজার রোড এই সমস্ত এলাকায় যান নিয়ন্ত্রণ করছে পুলিশ। প্রায় আড়াই হাজার পুলিশ ফোর্স গঙ্গার ঘাটগুলির নিরাপত্তার দায়িত্বে রয়েছে। কলকাতার পাশাপাশি হাওড়া পুলিশ ও ব্যারাকপুর কমিশনারের পক্ষ থেকে জগদ্দল ঘাট, দক্ষিণেশ্বর ঘাট সহ একাধিক ঘাটে নজরদারির ব্যবস্থা করা হয়েছে।

আরও পড়ুন- ফের দুর্যোগ, দক্ষিণবঙ্গের জেলায় জেলায় বৃষ্টির পূর্বাভাস

নিমতলা, বাগবাজার, আহিরীটোলা, বাবুঘাট, শোভাবাজার ঘাটে কলকাতা পুলিশের ক্যাম্প করা হয়েছে। কোনও পুণ্যার্থীরকে সাহায্য করার কলকাতা পুলিশ সর্বদা পাশে রয়েছে। লালবাজারের (LalBazar) বিশেষ কন্ট্রোল রুমের সঙ্গে গঙ্গার ঘাটগুলিতে কলকাতা পুলিশের লঞ্চ, স্পিডবোটের কর্মীদের সঙ্গে যোগাযোগ রাখা হচ্ছে।

সনাতন ধর্মে মহালয়ার এক বিশেষ গুরুত্ব রয়েছে। ভাদ্র পূর্ণিমার পরবর্তী প্রতিপদ থেকে শুরু হয়ে অমাবস্যা পর্যন্ত চলে পিতৃপক্ষ। এই সময়কালেই পূর্বপুরুষরা তাঁদের উত্তরপুরুষদের নিকটে উপস্থিত থাকেন বলে বিশ্বাস করা হয়। সেইকারণে পিতৃপক্ষের আত্মার শান্তি কামনায় এই দিনটি তর্পণের অনুষ্ঠান পালিত হয়।

দেখুন আরও খবর-